# Perpetua Nkwocha

Perpetua Ijeoma Nkwocha (3 de gener de 1976) és una futbolista professional nigeriana i entrenadora del Clemensnäs IF de la segona divisió de futbol femení de Suècia, que anteriorment va jugar al club suec Sunnanå SK. També va ser membre i capitana de l'equip nacional de futbol femení de Nigèria.

## Carrera internacional

Amb la selecció de Nigèria, Nkwocha va participar en set edicions del Campionat CAF Femení (2002, 2004, 2006, 2008, 2010, 2012 i 2014), guanyant-ne cinc (2002, 2004, 20016 i 2001). Al Campionat d'Àfrica femení de 2004 va marcar quatre gols a la final contra el Camerun, fet que va contribuir a que el seu país guanyés el títol. També va establir un rècord marcant nou gols durant el torneig i va ser nomenada la millor jugadora del campionat. Nkwocha va ser votada Futbolista Africana de l'Any el 2004, 2005, 2010 i 2011 per la Confederació Africana de Futbol (CAF).
Nkwocha també ha participat en quatre Copa del Món Femenina de la FIFA (2003, 2007, 2011 i 2015), així com en els tornejos olímpics de Sydney 2000, Atenes 2004 i Pequín 2008.

## Carrera en club

Va jugar amb el Sunnanå SK suec tant a la primera divisió (Damallsvenskan), com a la segona (Elitettan) des del 2007 fins al 2014.
El juny de 2008, la BBC va informar que Nkwocha havia anunciat els seus plans per retirar-se al cap de dos anys i que després de fer-ho volia continuar involucrada en el futbol convertint-se en entrenadora. L'any 2012 encara jugava a la lliga de segon nivell de Suècia.
Abans de la temporada 2015, Nkwocha, que llavors tenia 39 anys, va deixar Sunnanå per unir-se al Clemensnäs IF de la divisió inferior (4t nivell), assolint el paper de jugadora-entrenadora. Va passar part de la temporada anterior entrenant futbol masculí a Nigèria però volia instal·lar-se a Suècia després de prendre la nacionalitat sueca.
Nkwocha és companya de Justice Tetteh Komey, antic davanter professional del Çanakkale Dardanelspor i posteriorment del Piteå IF.

## Premis i reconeixements
### Internacional
#### Nigèria

* Campionat d'Àfrica femení (5): 2002, 2004, 2006, 2010, 2014

### Individual

* Futbolista africana de l'any (4): 2004, 2005, 2010, 2011
* Màxima golejadora del Campionat d'Àfrica Femení (3): 2004, 2006, 2010

## Referències

* 1 2 «Nkwocha sets retirement date». , 28-06-2008.
* ↑ «Perpetua Nkwocha : Biography» (en anglès americà), 01-12-2012. [Consulta: 14 agost 2022].
* 1 2 «Soccerway profile». Soccerway.com. [Consulta: 22 desembre 2012].
* ↑ «"Peppe" blir tränare» (en suec). Damfotboll.com, 19-01-2015. Arxivat 31 de juliol 2018 a Wayback Machine. «Còpia arxivada». Arxivat de l'original el 2018-07-31. [Consulta: 14 agost 2022].
* ↑ «Sunnanå tappar "Peppe"» (en suec). Damfotboll.com, 01-10-2014. Arxivat 3 de juny 2017 a Wayback Machine.
* ↑ «FF har gjort klart med Tetteh Komey». Norran. Arxivat de l'original el 23 novembre 2012. [Consulta: 22 desembre 2012].

## Enllaços externs

* Pictures of Perpetua receiving African Women Player of the Year award in 2004
* Perpetua Nkwocha at SvFF (in Swedish) (archived) (archive)
* Perpetua Nkwocha at Clemensnäs IF a Wayback Machine (archived 2016-03-04) (in Swedish)
* Perpetua Nkwocha, Fitxa a Soccerway